जिले की सशक्त महिलाओं ने कहा-हम किसी से कम नहीं
नारीशक्ति को दुर्गा का रूप भी कहा जाता है। यह वही नारी है जो कुछ साल पहले तक गृहिणी कहलाती थी लेकिन आज ये महिलाएं पीएम, सीएम, सांसद, विधायक, प्रमुख, प्रधान सरपंच के साथ साथ सरकारी अधिकारी के तौर पर मैडम के नाम से भी जानी जाती है। और तो और आज की बेटियां बॉर्डर पर दुश्मन के सामने सीना ताने भी खड़ी हैं। भास्कर ने महिला दिवस पर जैसलमेर की सशक्त महिलाओं से बातचीत कर उनके विचार जाने।
मरुभूमि में बेटियों की पढ़ाई में थोड़ी अड़चनें आती है। मैं 1996 से जॉब लगने के साथ ही बेटी बचाओ, बेटी पढ़ाआे अभियान चलाकर बेटियों के संरक्षण को लेकर प्रयासरत हूं। जिसके लिए उस समय कवि तेज लोक कला विकास समिति द्वारा सम्मानित भी किया गया था। चेतनाभाटी, महिला थानाधिकारी
आमतौर पर देखा जाता है कि हम महिला सशक्तिकरण और जागरूकता की बात करते हैं। लेकिन देश की 75 प्रतिशत से अधिक महिलाओं को अपने कानूनी अधिकार के बारे में जानकारी नहीं है। इसके लिए इन अधिकारों की जानकारी को स्कूली शिक्षा में जोड़ा जाए। पूजाभाटी, अध्यापिका
महिला को सफल होने के लिए उसके पीहर पक्ष के साथ ससुराल का सपोर्ट बहुत जरूरी है। मुझे दोनों परिवारों से पूरा सपोर्ट मिला। महिलाओं में बहुत प्रतिभा होती है, बस उसे तराशने की जरूरत है। अगर महिला ठान ले तो दुनिया की कोई ताकत उसे सफल होने से नहीं रोक सकती। कंचनराठौड़, सहायक कलेक्टर जोधपुर
आज लोगों की सोच बदलने की जरूरत है और बेटियों के जन्म पर खुशियां मनाने की जरूरत है। बच्चियों को शिक्षा जरूर हासिल करनी चाहिए। महिलाओं की दोहरी जिंदगी होती है। घर से बाहर वह कोई भी काम करे लेकिन उसके साथ उसे अपने परिवार की भी जिम्मेदारियां निभानी पड़ती है। अंजनामेघवाल, जिला प्रमुख जैसलमेर
एक महिला होना अपने आप में बड़ी उपलब्धि है। महिलाओं की जिंदगी पुरुषों की जिंदगी से बहुत ज्यादा अलग है। पहले जैसलमेर में बेटियां होने पर ज्यादा खुशी नहीं होती थी लेकिन अब समय बदल रहा है। उषाराठौड़, प्रधान सम
आधुनिक समय महिलाओं और बालिकाओं का है। बालिकाओं और महिलाओं ने हर क्षेत्र में अपनी सूझबूझ तथा परिश्रम का परचम लहराया है। अब नारी अबला नहीं बल्कि शक्ति के रूप में अपने आपको आगे बढ़ा रही है। अमतुल्लामेहर, प्रधान सांकड़ा
महिला दिवस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva